stanford-oval/wikipedia huggingface dataset:
Charles de Lacretelle

Charles de Lacretelle
Jean Charles Dominique de Lacretelle eli Lacretelle nuorempi (3. syyskuuta 1766 Metz – 26. maaliskuuta 1855 Mâcon) oli ranskalainen asianajaja, lehtimies ja historioitsija. Hän oli ensimmäisiä Ranskan vallankumouksen historian tutkijoita.[lähde? ]
Lacratelle aloitti uransa vuonna 1789 raportoimalla kansalliskokouksessa käytyjä keskusteluja Journal des Débats -nimisessä lehdessä, jota oli ruvettu julkaisemaan hyvin pian säätykokouksen koollekutsumisen jälkeen, ensin viikoittain ja sitten päivittäin.[lähde? ]
Rojalistisympatioista syytettynä Lacretelle nuorempi oli vangittuna 1797–1799. Toimittuaan Mâconin paikallisen akatemian puheenjohtajana hänet valittiin Ranskan akatemiaan (l’Académie française) vuonna 1811, ja vuodesta 1812 hän toimi Sorbonnen yliopistossa historian professorina.[lähde? ]
Lacretelle toimi vallankumouksen alkuaikoina sanomalehtimiehenä. Hän oli vangittuna 1797–1799; historian professorina Pariisissa 1809–1848, sensorina 1810–1827 ja vuodesta 1811 Ranskan akatemiaan jäsen. Hänen teoksiaan ovat Précis de l’histoire de la révolution française (1801–1806), Histoire de France au XVIII:e siècle (1808).
Myös hänen vanhempi veljensä, Lacretelle vanhemmaksi kutsuttu Pierre Louis de Lacretelle, oli Ranskan akatemian jäsen.
Teokset

Précis historique de la Révolution française, 5 vol (1801–1806)
Leçons élémentaires de l'histoire de France (1807)
Histoire de France pendant le XVIIIe siècle (1808–1826)
Histoire de France pendant les guerres de religion (1814–1816)
Voyage pittoresque de Constantinople et des rives du Bosphore, d'après les dessins de M. Melling (1819)
Histoire de la Révolution française:
Tom. 1-2 : Assemblée constituante.
Tom. 3 : Assemblée législative.
Tom. 4-6 - Convention nationale.
Tom. 7-8 : Directoire exécutif (1824–1826)
Histoire de France depuis la Restauration (1829–1835)
Testament philosophique et littéraire (1840)
Dix années d'épreuves pendant la Révolution (1842)
Histoire du Consulat et de l'Empire (1846–1848)
Aiheesta muualla

Kuvia tai muita tiedostoja aiheesta Charles de Lacretelle Wikimedia Commonsissa
Elämäkertakooste Ranskan akatemian sivuilla. (ranskaksi)
Charles de Freycinet

| Charles de Freycinet |
| --- | --- |

Ranskan pääministeri
 28. joulukuuta 1879–23. syyskuuta 1880  
Presidentti:  Jules Grévy
Edeltäjä:  William Henry Waddington
Seuraaja:  Jules Ferry
 30. tammikuuta 1882–7. elokuuta 1882  
Presidentti:  Jules Grévy
Edeltäjä:  Léon Gambetta
Seuraaja:  Charles Duclerc
 7. tammikuuta 1886–16. joulukuuta 1886  
Presidentti:  Jules Grévy
Edeltäjä:  Henri Brisson
Seuraaja:  René Goblet
 17. maaliskuuta 1890–27. helmikuuta 1892  
Presidentti:  Sadi Carnot
Edeltäjä:  Pierre Tirard
Seuraaja:  Émile Loubet
Henkilötiedot
Syntynyt: 14. marraskuuta 1828 Foix, Ranska
Kuollut: 15. toukokuuta 1923 (94 vuotta) Pariisi, Ranska
Tiedot
Puolue:  Maltilliset tasavaltalaiset
 Nimikirjoitus
Charles Louis de Saulces de Freycinet (14. marraskuuta 1828 Foix – 15. toukokuuta 1923 Pariisi) oli ranskalainen insinööri ja poliitikko, joka toimi Ranskan pääministerinä neljä kertaa vuosina 1879–1880, 1882, 1886 ja 1890–1892.
Freycinet valmistui École Polytechniquesta ja työskenteli valtion kaivosinsinöörinä. Hänet nimitettiin vuonna 1883 valtion kaivostarkastajaksi. Kun Ranskan kolmas tasavalta perustettiin syyskuussa 1870, Léon Gambetta nimitti Freycinetin Tarn-et-Garonnen prefektiksi ja kuukautta myöhemmin hallituksen sotakabinetin päälliköksi. Tässä tehtävässä hänen organisointikykynsä auttoi hallitusta jatkamaan sotaa Saksaa vastaan.
Freycinet valittiin Ranskan senaattiin vuonna 1876. Seuraavana vuonna hänestä tuli Jules Dufauren hallituksen yleisten töiden ministeri ja hänen johdollaan laadittiin Freycinet’n ohjelmaksi kutsuttu suunnitelma, jossa valtio laajensi merkittävsäti rautatie- ja vesitieverkostoa. Pääministeriksi Freycinet tuli ensi kerran joulukuussa 1879, mutta hänen ensimmäinen hallituksensa kaatui pian uskonnollisten yhteisöjen asemaa koskeneeseen kiistaan. Tammikuusta elokuuhun 1882 hän oli samanaikaisesti pää- ja ulkoministerinä. Freycinet oli vuonna 1887 ehdolla presidentiksi, mutta hävisi vaalin Sadi Carnot’lle.
Kaikkiaan Freycinet oli ministerinä kahdessatoista hallituksessa. Vuonna 1888 hänestä tuli ensimmäinen siviili puolustusministerinä 40:en vuoteen. Vuosina 1888–1893 toimiessaan vuoroin puolustus- ja pääministerinä hän ajoi läpi suuren puolustuslaitoksen uudistusohjelman, johon kuului muun muassa kolmivuotisen palvelusajan asettaminen ja pääsesikunnan sekä korkeimman sotaneuvoston perustaminen. Freycinet joutui eroamaan puolustusministerin paikalta tammikuussa 1893 Panama-skandaalin seurauksena. Hän oli sen jälkeen vielä lyhytaikaisesti sotaministerinä vuonna 1899 sekä salkuttomana ministerinä vuosina 1915–1916.
Freycinet kuului Ranskan tiedeakatemiaan vuodesta 1882 ja Ranskan akatemiaan vuodesta 1890.
Teokset

Traité de mécanique rationnelle (1858)
De l'analyse infinitesimale (1860 ; 1881)
Des pentes économiques en chemin de fer (1861)
Emploi des eaux d'égout en agriculture (1869)
Principes de l'assainissement des villes (1870)
Traité d'assainissement industriel (1870)
La Guerre en Province pendant le siège de Paris, 1870–1871 (1871)
Essai sur la philosophie des sciences (1896)
La Question d'Égypte (1905)
Souvenirs, 1848–1878 (1912)
Aiheesta muualla

Kuvia tai muita tiedostoja aiheesta Charles de Freycinet Wikimedia Commonsissa
Charles de Freycinet (ranskaksi) Académie française
| 0 | 1 | 2 | 3 |
| --- | --- | --- | --- |
|  | Edeltäjä: Émile Augier | Ranskan akatemian jäsen  Tuoli 1 1890–1924 | Seuraaja: Émile Picard |
Cristina Ortiz

Cristina Ortiz on brasilialaissyntyinen, mutta Britanniassa pitkään asunut pianisti. Hän voitti Van Cliburn -pianokilpailun vuonna 1969. Hän on levyttänyt muun muassa Villa-Lobosin viisi pianokonserttoa sekä Clara Schumannin pianomusiikkia.
Aiheesta muualla

Viralliset sivut (Arkistoitu – Internet Archive) (englanniksi)
Dolores Claman

Dolores Olga Claman (6. heinäkuuta 1927 Vancouver – 17. heinäkuuta 2021) oli kanadalainen säveltäjä ja pianisti. Hänen äitinsä oli operettilaulaja. Claman aloitti pianonsoiton opinnot Vancouverissa ja opiskeli sitten musiikkia ja draamaa Etelä-Kalifornian yliopistossa. Stipendillä hän pääsi vielä Juilliard School of Musiciin. Hänen opettajiaan olivat siellä pianonsoitossa Rosina Lhévinne ja Edward Steuermann sekä sävellyksessä Vittorio Giannini ja Bernard Wagenaar. Clamanin ensimmäisiä suuria teoksia olivat baletti Le Rêve fantasque (1950) ja musiikkikomedia Timber! (1952).
Vuonna 1953 Claman lähti Lontooseen, jossa hän sävelsi musiikkia ITV:lle ja West End -revyisiin. Vuonna 1957 Claman meni naimisiin Richard Morrisin kanssa. Morris kirjoitti sanoitukset suurimpaan osaan hänen tulevista töistään. Pari muutti Torontoon 1958. Yhdessä Claman ja Morris tekivät noin 3 000 jingleä seuraavien kolmenkymmenen vuoden aikana ja voittivat yli 40 kansainvälistä palkintoa. 1970-luvun puolestavälistä alkaen he jakoivat aikansa Euroopan (yleensä Lontoon ja Espanjan) sekä Vancouverin välillä.
Clamanin ja Morrisin musikaaleja olivat Mr Scrooge (1963) ja In the Klondike (1968). He työskentelivät myös elokuvissa, dokumenteissa ja televisiosarjoissa. Heidän musiikkinsa elokuvaan A Place to Stand (1967) sai Oscar-palkinnon. Clamanin tunnetuimpiin sävellyksiin kuuluu tämän lisäksi Hockey Night in Canadan teema. Teema otettiin Canadian Songwriters Hall of Fameen vuonna 2010. Claman teki yhteistyötä paitsi Morrisin, myös Jerry ja Rudy Tothin sekä Howard Cablen ja Neil Chotemin kanssa.
Claman sävelsi pianolle Primitive Dancen (1945). Hänen tuotantoonsa kuuluu myös lauluja James Joycen teksteihin ja preludi orkesterille.
Dioundiou (departementti)

Dosson alueen vanha departementtijako. Dioundioun departementti on erotettu sen jälkeen Gayan pohjoisosasta.
Dioundiou on departementti Nigerin Dosson alueella. Sen pinta-ala on 1 508 neliökilometriä. Asukkaita on 109 615 henkeä (vuonna 2012, väestönlaskenta).
Dioundioun departementti sijaitsee Dosson alueen itäosassa. Se rajoittuu Pohjoisessa Tibirin, lännessä Dosson ja etelässä Gayan departementteihin sekä idässä Nigeriaan. Departementtiin kuuluu kolme maalaiskuntaa: Dioundiou, Karakara ja Zabori. Kyliä on yhteensä 363.
Darwin-palkinto

Darwin-palkinto (engl. Darwin Awards) on yhdysvaltalaisen tieteilijän Wendy Northcuttin keksimä, luonnontieteilijän ja evoluutioteorian isän Charles Darwinin mukaan nimetty internetissä myönnettävä ironinen palkinto. Se myönnetään ihmisille, jotka ovat poistaneet perimänsä lajin geenipoolista "erityisen typerällä tavalla" ja parantaneet näin ihmislajin pitkäaikaisia selviytymismahdollisuuksia. Perimänsä voi poistaa geenipoolista esimerkiksi kuolemalla tai steriloimalla itsensä. Mikäli tapahtuman aikana kuolee viattomia sivullisia (joiden perimä geenipoolissa olisi mahdollisesti ollut hyödyksi), palkintoehdokas hylätään. Kaupunkilegendojen päätymistä palkituiksi pyritään välttämään.
Edellytykset

Jotta henkilö voisi päätyä ehdokkaaksi Darwinin palkintojen listalle, hänen on täytettävä joitakin ehtoja:
Kuollut tai kyvytön lisääntymään
Harkintakyvyn pettäminen
Oma-aloitteisuus
Syyntakeisuus
Varmistettavuus
Suomalaiset

Suomalaisia palkinnon voittajia on kolme. Vuonna 1996 palkittiin mies, joka jäi ratapihalla kemikaalivaunun alle irrotettuaan sen junasta turvamääräysten vastaisesti junan liikkuessa. Vuonna 2001 palkittiin mies, joka bensiinin loputtua yritti huonon sään aikana pysäyttää ohiajavan auton makaamalla keskellä moottoritietä. Vuonna 2013 palkittiin suomalaismies, joka yritti purkaa Lapista löytämäänsä panssarintorjunta-aseen kranaattia aiheuttaen ammuksen osittaisen räjähdyksen. Lähiympäristön onneksi muut miehen keräilemät kymmenet ammuskilot eivät räjähtäneet.
Kirjallisuus

Wendy Northcutt on kirjoittanut aiheesta useita kirjoja, joista on suomennettu ainakin kaksi.
Aiheesta muualla

Wikimedia Commonsissa on kuvia tai muita tiedostoja aiheesta .
Darwin Awards -kotisivu
Curt Haase

Curt Haase (oikealla) keskustelemassa Erwin von Witzlebenin kanssa
Curt Haase (15. joulukuuta 1881 Honnef am Rhein, Saksa – 9. helmikuuta 1943 Grunewald, Berliini) oli saksalainen kenraalieversti toisen maailmansodan aikana.
Ensimmäinen maailmansota

Curt Haase liittyi kadetiksi keisarillisen Saksan armeijan württembergiläiseen 65. tykistörykmenttiin vuonna 1901. Ensimmäisen maailmansodan alussa hän komensi tykkipatteria rintamalla, kunnes 1915 siirtyi 51. jalkaväkiprikaatin esikuntaan. Sodan loppuun mennessä hän toimi esikuntaupseerina vielä kahdessa eri divisioonassa.
Sotien väliset vuodet

Sodan jälkeen Haase toimi muun muassa kouluttajana jalkaväenkoulussa ja tykistön pataljoonankomentajana. Vuosina 1925–1930 hän oli sotaministeriön tykistön tarkastajan neuvonantaja. Saksan kansallissosialistisen työväenpuolueen noustua valtaan tammikuussa 1933 eversti Haase nimitettiin Jüterbogin tykistökoulun esikunnan komentajaksi. Maaliskuussa 1935 hänestä tuli 3. jalkaväkidivisioonan komentaja. Vuotta myöhemmin hänet siirrettiin samaan tehtävään 17. jalkaväkidivisioonaan. Marraskuusta 1938 Haase toimi III armeijakunnan ja sotilaspiiri III:n komentajana. Samaan aikaan Haase ylennettiin myös tykistönkenraaliksi.
Toinen maailmansota

Haase komensi III armeijakuntaa Puolan offensiivin aikana 1939 ja myös taistelussa Ranskasta vuonna 1940. Ranskan antautumisen jälkeen hänet ylennettiin kenraalieverstiksi. Marraskuussa hänet siirrettiin Wehrmachtin komentajareserviin.
Tammikuussa 1941 Haasesta tuli vasta perustetun 15. armeijan ensimmäinen komentaja. Armeija toimi vartiointi- ja miehitystehtävässä Pohjois-Ranskassa Englannin kanaalin rannikolla. Hän toimi tehtävässä joulukuuhun 1942 saakka, jolloin hänet siirrettiin takaisin komentajareserviin. Haase ei saanut enää uusia komentajuuksia tai tehtäviä, ja hän kuoli sydänsairauteen helmikuussa 1943.
Aiheesta muualla

Kuvia tai muita tiedostoja aiheesta Curt Haase Wikimedia Commonsissa
Merkinnän syy: lapsuus sekä malline puuttuvat
Cristina Sandu

Cristina Sandu (s. 1989) on suomalainen kirjailija, joka asuu Englannissa. Hän on opiskellut kirjallisuustiedettä Helsingissä ja Edinburghissa. Hänen esikoisromaaninsa Valas nimeltä Goliat oli vuonna 2017 ehdolla kaunokirjallisuuden Finlandia-palkinnon saajaksi. Hänen isänsä on romanialainen ja äitinsä suomalainen, mistä on tullut vaikutteita hänen esikoisromaaniinsa. Hänen toinen romaaninsa, Vesileikit, ilmestyi 2019.
Kirjat

Sandu, Cristina: Valas nimeltä Goliat.  Helsinki:  Kustannusosakeyhtiö Otava, 2017.  ISBN 978-951-1-30842-3.
Vesileikit. Helsinki: Kustannusosakeyhtiö Otava, 2019. ISBN: 978-951-1-33685-3
Aiheesta muualla

Ylen Kirjakerho: Romaniasta ja Suomesta, rakkaudella – Christina Sandun kirjassa on kaksi kotimaata
Death Rap

| Death Rap Necro |
| --- | --- | --- |

Studioalbumin tiedot
 Äänitetty : 2006–2007
 Julkaistu: 11. syyskuuta 2007
 Formaatti: CD, 2LP
 Tuottaja(t): Necro
 Tyylilaji: hip hop, death metal, horrorcore
 Kesto: 37.21
 Levy-yhtiö: Psycho+Logical, Koch
Necron muut julkaisut
| The Sexorcist 2005 | Death Rap 2007 | Die! 2010 |
Death Rap on yhdysvaltalaisen rap-artisti Necron viides studioalbumi. Sen julkaisi 11. syyskuuta 2007 Psycho+Logical-Records Koch Distributionin kautta.
Kappaleet

Creepy Crawl
No Remorse
Some Get Back (Revenge)
Belligerent Gangsters (mukana Harley Flanagan)
Suffocated to Death by God's Shadow (mukana Mike Smith, Steve DiGiorgio, Mark Morton & Brian Fair)
Mutilate the Beat
Keep on Driving
Technician of Execution
Keeping it Real (mukana Adam Jackson)
Exploitation (mukana Mr. Hyde)
As Deadly as Can Be (mukana Ill Bill)
Evil Rules (mukana Scott Ian, David Ellefson & Ray Alder)
Forensic Pathology
Portrait of a Death Rapper
Kappaleet > Bonus DVD

The Pre-Fix for Death (Julkaisematon musiikkivideo)
Beautiful Music for You to Die to (Live-esiintyminen Scala clubilla Lontoossa)
Necro's Chant (Live-esiintyminen Baltimoressa)
The Dispensation of Life and Death (Live-esiintyminen)
Necro's verse (Live-esiintyminen, mukana Sepultura-yhtyeen Igor Cavalera)
Kill That Shit (Live-esiintyminen)
Adam 'Whit3y' Jackson the gamer (Live-esiintyminen)
Dioubéba

| Dioubéba |
| --- | --- |
 Dioubéban asema 1900-luvun alun postikortissa.
 Dioubéba
 Koordinaatit: 13°38′29″N, 10°29′59″W 
Valtio:  Mali
Alue:  Kayesin alue
Piiri:  Bafoulabén piiri
Kunta:  Oualia
Hallinto:  
 – Asutustyyppi:  kylä
Väkiluku (2009):  490
Infobox OKVirheellinen NIMI-arvo: 
Dioubéba on kylä Kayesin alueen Bafoulabén piirin Oualian kunnassa Malissa. Se sijaitsee Bakoyejoen varrella 15 kilometriä Oualiasta luoteeseen. Kylässä on 490 asukasta (vuonna 2009).
Kylän nimi tarkoittaa ’joenylityspaikkaa’. Sen toinen osa Liberté on ranskalaisten siirtomaavalloittajien vapautettuja orjia varten perustama asutus. Kayesin ja Nigerjoen välisen rautatien rakentaminen pysähtyi vuonna 1888 Dioubébaan, ja sinne Bafingjoelta johtanut kapearaiteinen osuus korvattiin leveäraiteisella vasta vuonna 1897.
Dioubéban nähtävyyksiä ovat yksi alueen vanhimmista rautatieasemista sekä kylän keskellä kasvava viikunapuu, jonka alla ranskalaisten vangitsema Samori Touré lepäsi matkalla kohti Dakaria ja karkotuspaikkaansa Gabonia. Toisen suuren puun alla uhrataan suojelushengille maapähkinöitä ja hirssiä.
Heliumpallopojan tapaus

Heliumpallopojan tapaus sattui 15. lokakuuta 2009, kun coloradolaiset Richard ja Mayumi Heene päästivät heliumilla täytetyn pallon ilmaan ja väittivät, että heidän kuusivuotias poikansa Falcon oli pallon mukana. Tiedotusvälineissä kerrottiin ufoa muistuttavan pallon lentävän yli kahden kilometrin korkeudessa. Tapaus herätti maailmanlaajuista huomiota, ja Falconista alettiin käyttää lempinimeä ”heliumpallopoika” (”Balloon Boy”).
Viranomaisten pelastustoimet

Viranomaiset sulkivat Denverin kansainvälisen lentoaseman, ja useita kansalliskaartin helikoptereita osallistui poliisien ohella takaa-ajoon. Useita tunteja kestäneen ja 80 kilometriä kantaneen lennon jälkeen pallo laskeutui 19 kilometriä koilliseen Denverin lentokentästä. Poika ei ollut pallon kyydissä, ja viranomaiset aloittivat laajat etsinnät siinä pelossa, että poika olisi pudonnut pallosta lennon aikana.
Myöhemmin iltapäivällä kerrottiin, että Falcon olikin piileskellyt koko ajan oman kotinsa ullakolla. Tapausta alettiin pian epäillä huijaukseksi ja julkisuustempuksi. Falcon sanoi vanhemmilleen eräässä haastattelussa, että ”tehän sanoitte että tämä tehdään shown takia”.
Joulukuussa vanhemmat tuomittiin lyhyisiin vankeusrangaistuksiin, isälle 90 päivää ja äidille 20, sekä 36 000 dollarin vahingonkorvauksiin viranomaisen harhauttamisesta. New York Postin vahvistamattoman arvion mukaan pojan ”pelastusoperaatio” aiheutti noin kahden miljoonan dollarin kustannukset.
Taustaa

Isä Richard Heene on  koomikko, tee-se-itse-mies ja amatööritieteilijä, jonka harrastuksiin kuuluu myrskybongaus. Hän on muun muassa ajanut moottoripyörällä tornadoon ja lennellyt lentokoneella hurrikaani Wilman lähettyvillä. Perheessä on kolme lasta, jotka isä on usein ottanut mukaan harrastuksiin, kuten esimerkiksi ufojahteihin.
Perhe on esiintynyt kaksi kertaa Vaimot vaihtoon -tositelevisio-ohjelmassa, toisella kertaa fanien suosikkivalintana ohjelman sadanteen jaksoon. Ohjelmassa Heene esitteli uskomuksiaan, joiden mukaan ihmiset polveutuvat avaruusolennoista, ja suunnitteli kotitekoisten lentävien lautasten lähettämistä myrskyihin.
Heene on yrittänyt saada televisiokanavia kiinnostumaan hänen ideoimastaan tositelevisiosarjasta Science Detectives, jossa selvitettäisiin ”tieteen mysteerejä”. Vaimot vaihtoon -sarjan tuottaja sanoi, että tuotantoyhtiö luopui hankkeesta skandaalin vuoksi.
Heliumpallo

Richard Heene kertoi ufonmuotoisen pallon olleen varhainen prototyyppi kokeessa, jonka tarkoituksena oli testata vaihtoehtoista liikkumismuotoa, jossa ihmiset voisivat ”ajaa ulos autotallista ja leijua ruuhkien yläpuolella” parinkymmenen metrin korkeudessa.
Pallo oli halkaisijaltaan 6,1 metriä ja korkeudeltaan 1,5 metriä. Se oli teipattu yhteen ohuesta muovista ja päällystetty alumiinifoliolla. Pallon eheänä pysyminen oli varmistettu narulla ja ilmastointiteipillä. Pohjaan oli kiinnitetty vanerista ja pahvista tehty laatikko, johon Falconin väitettiin ryömineen.
Internet ja mediahuomio

Tapaus uutisoitiin laajasti eri puolilla maailmaa. Televisioyhtiöiden helikopterit lähettivät suoraa videokuvaa pallon liikkeistä ja pelastusoperaatiosta. Heliumpallopojasta tuli netti-ilmiö, jota seurattiin reaaliaikaisesti blogeissa, spekuloitiin, tehtiin kuvanmuokkauksia ja vitsejä jo siinä vaiheessa kun pojan kohtalosta ei ollut vielä selvyyttä. ”Balloon boy” oli Googlen suosituin haku, ja 34 hakua 40 suosituimmasta liittyi Falcon Heeneen ja tähän tapaukseen.
Mediakritiikki

Editor & Publisher -julkaisu totesi maastoetsintöjen ollessa vielä käynnissä, että vasta pallon laskeutumisen jälkeen uutiskanavilla mainittiin ensimmäisen kerran olevan ”vahvistamatonta”, että Falcon olisi ollut pallossa alun perinkään. Median taustatutkimuksen laatu ei saanut hyvää arvosanaa, journalismin ja tositelevision eron sanottiin unohtuneen, ja lasten käyttö uutisjutuissa herätti epäilyksiä.
Mediatutkija Robert Thompsonin mukaan taustalla oli kaksi tekniikkaan liittyvää syytä: lähetysautojen avulla kuvaa voidaan lähettää mistä tahansa paikasta, ja materiaalia voidaan näyttää lukemattomilla eri kanavilla sekä internetissä.
Darwin

Darwin tarkoittaa seuraavia asioita:
Paikkoja

Darwin, Australian Pohjoisterritorion pääkaupunki
Darwin, siirtokunta Falklandin saarilla
Darwin, pikkukaupunki Minnesotan osavaltiossa Yhdysvalloissa
Darwin, saari Galápagossaarilla
Henkilöitä

Darwin on seuraavien henkilöiden nimi:
Charles Darwin (1809–1882), brittiläinen luonnontieteilijä, evoluutioteorian kehittäjä
Charles Galton Darwin (1887–1962), brittiläinen matemaatikko, fyysikko ja eugeenikko, George Darwinin poika
Emma Darwin (1808-1896), Charles Darwinin serkku ja vaimo
Erasmus Darwin (1731–1802), brittiläinen lääke- ja kasvitieteilijä sekä runoilija, Charles Darwinin isoisä
Francis Darwin (1848–1925), brittiläinen kasvitieteilijä, Charles Darwinin poika
George Darwin (1845–1912), brittiläinen tähtitieteilijä ja matemaatikko, Charles Darwinin poika
Horace Darwin (1851–1928), brittiläinen rakennusinsinööri, Charles Darwinin poika
Leonard Darwin (1850–1943), brittiläinen ekonomisti, poliitikko ja eugeenikko, Charles Darwinin kahdeksas lapsi
Mike Darwin (s. 1955), brittiläinen kryoniikan pioneeri, kirjailija ja tutkija
Robert Darwin (1766-1848), brittiläinen lääkäri, Charles Darwinin isä
Kuvitteellisia henkilöitä

Darwin, mutanttihahmo Marvelin sarjakuvamaailmassa.
Muita merkityksiä

darwin, evoluution yksikkö
Darwin, ESAn vuodeksi 2014 suunnittelema avaruuslento
Darwin, Unixin kaltainen käyttöjärjestelmä
Darwin!, Banco del Mutuo Soccorson toinen studioalbumi
1991 Darwin, asteroidi
Dioungani

| Dioungani |
| --- | --- |
 Dioungani
 Koordinaatit: 14°18′57″N, 2°44′25″W 
Valtio:  Mali
Alue:  Moptin alue
Piiri:  Koron piiri
Hallinto:  
 – Hallinnon tyyppi:  maalaiskunta
Väkiluku (2009):  32 400
Infobox OKVirheellinen NIMI-arvo: 
Dioungani on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 53 kilometriä Korosta koilliseen. Kunnassa on 32 400 asukasta (vuonna 2009).
Diounganin kunta rajoittuu idässä Koron piirin Dinangouroun, lännessä Bondon, Barapirélin, Madougoun ja Diankaboun sekä pohjoisessa Douentzan piirin Dallahin kuntiin ja etelässä Burkina Fasoon. Seutu kuuluu Sahelin vyöhykkeeseen. Eteläosassa on metsiä.
Kuntaan kuuluu 21 kylää ja 32 pikkukylää. Lähes kaksi kolmasosaa asukkaista on muslimeja ja kolmasosa kristittyjä.
Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, lehmänpapu, maapapu, seesami ja maapähkinä. Kotieläimiä ovat naudat, lampaat, vuohet, kamelit ja aasit. Lisäksi harjoitetaan käsityöammatteja ja kaupankäyntiä.
Kunnan liikenneyhteydet ovat heikot. Palveluihin kuuluvat kymmenen alakoulua, yläkoulu ja terveysasema.
Dioumara Koussata

| Dioumara Koussata |
| --- | --- |
 Dioumara Koussata
 Koordinaatit: 14°32′24″N, 8°34′1″W 
Valtio:  Mali
Alue:  Kayesin alue
Piiri:  Diéman piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  1 820 km²
Väkiluku (2009):  16 300
Infobox OKVirheellinen NIMI-arvo: 
Dioumara Koussata on maalaiskunta Kayesin alueen Diéman piirissä Malissa. Sen keskuskylä Dioumara sijaitsee 70 kilometriä Diémasta itään. Kunnassa on 16 300 ja kylässä 1 700 asukasta (vuonna 2009).
Dioumara Koussatan kunnan pinta-ala on 1 820 neliökilometriä. Se rajoittuu lännessä Diéman piirin Dianguirdén, kaakossa Gomitradougoun, luoteessa Nioron piirin Koréra Korén, koillisessa Koulikoron alueen Naran piirin Dabon ja Falloun ja etelässä Kolokanin piirin Sagabalan kuntiin. Maisemaa leimaavat ylängöt, alangot ja tasangot. Vesistöjä ovat sadekauden jälkeen kuivuvat joet ja järvet. Seutu kuuluu Sahelin vyöhykkeeseen. Vuotuinen sademäärä on 550–600 millimetriä.
Kuntaan kuuluu 18 kylää. Asukkaista 47 % on kagoroja, 27,5 % soninkeja, 20 % bambaroita, 3 % maureja ja 2,5 % fulbeja. Yleisimmät kielet ovat bambara ja soninke. Kagoron puhujia on vain pari prosenttia.
Dioumaran ohi kulkee Bamakon ja Kayesin välinen päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, hirssi, lehmänpapu ja maapähkinä. Kotieläimiä ovat naudat, lampaat, vuohet, aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Nuoriso hakeutuu ansiotöihin kaupunkeihin tai pyrkii muuttamaan ulkomaille.
Kunnassa toimii lastentarha, kuusi alakoulua, yläkoulu sekä koulutus- ja kehittämiskeskus (CED). Dioumarassa ja Konsandougoussa on kunnalliset terveyskeskukset. Vesihuolto käsittää kaivoja ja porakaivoja.